CELEX: 62019TN0876
Language: lt
Date: 2019-12-23 00:00:00
Title: Byla T-876/19: 2019 m. gruodžio 23 d. pareikštas ieškinys byloje Broadcom/Komisija

24.2.2020   
            
            
               LT
            
            
               Europos Sąjungos oficialusis leidinys
            
            
               C 61/55
            
         
      2019 m. gruodžio 23 d. pareikštas ieškinys byloje Broadcom/Komisija
      (Byla T-876/19)
      (2020/C 61/70)
      Proceso kalba: anglų
      
         Šalys
      
      
         Ieškovė: Broadcom Inc. (San Chozė, Kalifornija, Jungtinės Valstijos), atstovaujama advokatų L. Kjølbye, J. Ruiz Calzado, L. Crocco, baristerių J. Bourke ir J. Holmes
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti visą Komisijos sprendimą arba jo dalį ir
               
            
                  —
               
               
                  priteisti iš Komisijos Broadcom patirtas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Ieškinyje ieškovė Teisingumo Teismo prašo panaikinti 2019 m. spalio 16 d. Komisijos sprendimą dėl procedūros pagal Sutarties dėl Europos Sąjungos veikimo 102 straipsnį, EEE susitarimo 54 straipsnį ir 2002 m. gruodžio 16 d. Tarybos reglamento (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo, 8 straipsnį (Byla AT.40608 – Broadcom) (pranešta dokumentu C(2019) 7406 final).
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas teisės ir faktinėmis klaidomis, susijusiomis su Komisijos atliktu prima facie pažeidimo konstatavimu, padarytomis dėl a) Komisijos atlikto klaidingo Broadcom su šešiais klientais sudarytų susitarimų (toliau – susitarimai) sąlygų aiškinimo, b) Komisijos išvados, kad neprivaloma vertinti tikėtino susitarimų poveikio konkurencijai, c) nepakankamo Komisijos atlikto tariamų apribojimų prima facie galimybės riboti konkurenciją vertinimo ir d) nepagrįstos Komisijos išvados, kad Broadcom„iš pirmo žvilgsnio“ dominuoja vienoje iš aptariamų atitinkamų rinkų.
               
            
                  2.
               
               
                  Antrasis ieškinio pagrindas grindžiamas teisės ir faktinėmis klaidomis, padarytomis Komisijai konstatavus, kad skubiai reikėjo imtis laikinųjų apsaugos priemonių siekiant spręsti rizikos, kad bus padaryta didelė ir neatitaisoma žala konkurencijai bet kurioje iš aptariamų atitinkamų rinkų, klausimą, nes a) Komisija nustatė nežinomą skubos sąvoką, o tai pateisina tik jos pačios procedūrų lėtumas, prieštaraujant iš esmės išskirtiniam priemonių pobūdžiui, b) nėra konkrečių veiksnių, pagrindžiančių būtinumą skubiai imtis veiksmų, kadangi Komisija tik nurodo įvairius bendrus teiginius, ir c) Komisija neįrodė jokios galimos žalos konkurencijai kurioje nors iš atitinkamų rinkų.
               
            
                  3.
               
               
                  Trečiasis ieškinio pagrindas grindžiamas teisės ir faktinėmis klaidomis, padarytomis Komisijai atliekant proporcingumo vertinimą, nes ji nevertino, ar pagreitintas tyrimas būtų proporcingesnis už Broadcom laisvės apribojimą trejų metų laikotarpiui, ir jai derinant susijusius interesus.